Forskrift om gebyrer for saksbehandling og kontroll etter forurensningsregelverket, Brønnøy kommune, Nordland fylke

Hjemmel: Fastsatt av Brønnøy kommunestyre dd. mm 2027 med hjemmel i lov 13. mars 1981 nr. 6 om vern mot forurensninger og om avfall (forurensningsloven) § 52 a og forskrift 1. juni 2004 nr. 931 om begrensning av forurensning (forurensningsforskriften) §§ 2-12, 7-3 og 11-4, forskrift 28. juni 2018 nr. 1060 om forbud mot bruk av mineralolje til oppvarming av bygninger og fossil gass til byggvarme § 11, og forskrift 20. desember 2024 nr. 3400 om kommunens myndighet etter forurensningsloven § 6 bokstav a.
Generelle bestemmelser
 Forskriftens formål
Forskriften gir kommunen hjemmel til å dekke kostnadene ved saksbehandling, tilsyn og kontroll som kommunen har som forurensningsmyndighet etter forurensningsloven, forurensningsforskriften, forskrift om forbud mot bruk av mineralolje til oppvarming av bygninger og fossil gass til byggvarme og forskrift om kommunens myndighet etter forurensningsloven.
 Forskriftens virkeområde
Forskriften omfatter forhold der kommunen er myndighetsutøver etter bestemmelser gitt i forskrift om kommunens myndighet etter forurensningsloven og i forskrift om forbud mot bruk av mineralolje til oppvarming av bygninger og fossil gass til byggvarme.
Forskriften omfatter gebyr for saksbehandling, tilsyn og kontroll med:
1. Opprydding i forurenset grunn ved bygge- og gravearbeid (forurensningsforskriften § 2-12)
2. [bookmark: _Hlk196910560]Lokal luftkvalitet (forurensningsforskriften § 7-3)
3. Utslipp av sanitært avløpsvann fra bolighus, hytter og lignende (forurensningsforskriften § 11-4, jf. § 12-4)
4. Utslipp av kommunalt avløpsvann fra mindre tettbebyggelser (forurensningsforskriften § 11-4, jf. § 13-4)
5. Utslipp/påslipp av oljeholdig avløpsvann (forurensningsforskriften § 11-4, jf. § 15-4)
6. Påslipp av fettholdig vann (forurensningsforskriften § 11-4, jf. § 15A-4)
7. Forbud mot bruk av mineralolje til oppvarming av bygninger (forskrift om forbud mot bruk av mineralolje til oppvarming av bygninger og fossil gass til byggvarme § 11)
8. Besitter av næringsavfall (forskrift om kommunens myndighet etter forurensningsloven § 6 bokstav a)
Hva gebyrene dekker
Gebyrer etter denne forskriften skal dekke kommunens kostnader med saksbehandling og kontroll/tilsyn på de områdene forskriften omfatter, herunder løpende dokument- og systemkontroll og stedlige tilsyn etter vurdering av behov.
Gebyrene skal ikke overstige kommunens kostnader ved saksbehandling eller tilsyns- og kontrollordninger og beregnes etter selvkostprinsippet.
Gebyrsatser etter denne forskriften inngår i gebyrregulativet og vedtas årlig av kommunestyret.
Gebyrplikt
Gebyr for kontrolltiltak kan fastsettes som årlige gebyrer, selv om kontrolltiltak for det enkelte anlegg eller tiltak gjennomføres sjeldnere enn hvert år.
Gebyrplikt for årlige gebyrer inntrer fra gebyrforskriftens ikrafttredelse for anlegg som omfattes av forskriften og som ikke er tatt ut av drift. 
For anlegg som får ny utslipps/påslipps-tillatelse, vil gebyrplikt for årlige gebyrer inntre fra og med den betalingstermin ferdigattest til anlegget er gitt. 
[bookmark: _Hlk198127312]For eksisterende anlegg som ikke har vært registrert hos kommunen tidligere, betales gebyr etter gjeldende sats på det tidspunktet kravet fremsettes eller foreldelsesfristens utgangspunkt, jf. foreldelsesloven § 3.
Gebyrfritak
Gebyrplikt for årlige gebyrer opphører når kommunen mottar skriftlig dokumentasjon fra godkjent rørlegger på frakobling av vannforsyning eller at krav om utslipps/påslipps-tillatelse opphører.
Kommunen kan kreve gebyr etterbetalt fra tidspunktet hvor gebyrfritaket ble innvilget, dersom anlegget tas i bruk uten kommunens godkjenning.
Innkreving
Den som får utført tjenester etter denne forskrift skal betale gebyr. Gebyr beregnes etter de satser som gjelder på tidspunktet komplett søknad mottas av kommunen.
Det skal betales fullt saksbehandlingsgebyr også ved avslag på søknad.
Gebyrene er tvangsgrunnlag for utlegg jf. forurensningsloven § 52 a og tvangsfullbyrdelsesloven § 7-2 bokstav e. 
Klage
Enkeltvedtak fattet med hjemmel i denne forskrift kan påklages etter reglene i forvaltningsloven. Gebyr må betales innen forfallsdato selv om gebyrvedtaket er påklaget. 
Gebyrsatser fastsatt av kommunestyret inngår i gebyrregulativet og kan ikke påklages.
 Mangelfull søknad
Dersom søknaden som kommunen mottar er mangelfull, beregnes det et tilleggsgebyr per mangelbrev. Tilleggsgebyret kan faktureres samtidig som mangelbrevet utstedes. Tiden det blir beregnet gebyr for omfatter merarbeidet kommunen har med å skaffe de nødvendige opplysningene, opplyse tiltakshaver om mangler, eller lignende arbeid. Gebyret gjelder alle påfølgende kapitler i denne forskriften.
Gebyr for avsluttet sak før vedtak
[bookmark: OLE_LINK1]Det vil påløpe 50 % av saksbehandlingsgebyr for saker som trekkes av søker/tiltakshaver etter at kommunen har mottatt komplett søknad og saksbehandlingen er satt i gang, men før endelig vedtak.
Gebyr for annet fakturerbart arbeid
Gebyrpliktig arbeid etter forurensningsforskriftens kapittel 2, 7, 12, 13, 15 og 15A, forskrift om forbud mot bruk av mineralolje til oppvarming av bygninger og fossil gass til byggvarme og forskrift om kommunens myndighet etter forurensningsloven § 6 bokstav a som ikke faller inn under andre bestemmelser i denne forskriften, faktureres etter medgått tid. I spesielle/atypiske saker kan kommunen bestemme at gebyret skal fastsettes etter medgått tid.
Gebyr for saksbehandling og kontroll med opprydding i forurenset grunn ved bygge- og gravearbeider
Virkeområde
Kapittelet gjelder gebyr for kommunens saksbehandling og kontroll i forbindelse med opprydding i forurenset grunn ved bygge- og gravearbeider, jf. kapittel 2 i forurensningsforskriften.
Gebyr for saksbehandling og kontroll ved søknad om godkjenning av tiltaksplan
Det skal betales engangsgebyr for saksbehandling og for kontroll ved søknad om godkjenning av tiltaksplan.
Gebyret dekker kommunens saksbehandling samt kommunens kontroll- og oppfølgingsoppgaver i etterkant.
Gebyret er likt og faktureres per tiltaksplan.
Gebyret belastes tiltakshaver.
Gebyr for saksbehandling og kontroll med lokal luftkvalitet
Virkeområde
Kapittelet gjelder gebyr for kommunens saksbehandling og kontroll med lokal luftkvalitet, jf. kapittel 7 i forurensningsforskriften.
Gebyr for saksbehandling og kontroll med lokal luftkvalitet
Det skal betales engangsgebyr for saksbehandling og kontroll med lokal luftkvalitet, jf. kapittel 7 i forurensningsforskriften.
Gebyret belastes anleggseier.
Gebyr for saksbehandling og kontroll med utslipp av sanitært avløpsvann fra bolighus, hytter og lignende
Virkeområde
Kapittelet gjelder gebyr for kommunens saksbehandling og kontroll av utslipp av sanitært avløpsvann fra bolighus, hytter og lignende, jf. kapittel 12 i forurensningsforskriften.
Saksbehandlingsgebyr for behandling av søknad om utslippstillatelse
Det skal betales et gebyr for saksbehandling ved:
1. Søknad om utslippstillatelse inntil 15 pe.
2. Søknad om utslippstillatelse fra 15 og inntil 50 pe.
3. Søknad om endring av utslippstillatelse.
Gebyret belastes tiltakshaver.
Årsgebyr for kontroll/tilsyn av anlegg med utslipp av sanitært avløpsvann
Det skal betales et årlig gebyr for kontroll og tilsyn av avløpsanlegg.
Gebyret beregnes per anlegg.
Årsgebyret belastes eier av avløpsanlegg.
Gebyr for saksbehandling og kontroll med utslipp av kommunalt avløpsvann fra mindre tettbebyggelser
Virkeområde
Kapittelet gjelder gebyr for kommunens saksbehandling, tilsyn og kontroll av utslipp av kommunalt avløpsvann fra mindre tettbebyggelser, jf. kapittel 13 i forurensningsforskriften.
Saksbehandlingsgebyr for behandling av søknad om utslippstillatelse
Det skal betales et engangsgebyr for saksbehandling ved:
1. Søknad om utslippstillatelse.
2. Søknad om endring av utslippstillatelse.
Gebyret belastes tiltakshaver.
Årsgebyr for kontroll/tilsyn av anlegg med utslipp av kommunalt avløpsvann
Det skal betales et årlig gebyr for kontroll og tilsyn av avløpsanlegg.
Gebyret beregnes per anlegg.
Årsgebyret belastes eier av avløpsanlegg.
Gebyr for saksbehandling og kontroll med utslipp eller påslipp av oljeholdig avløpsvann
Virkeområde
Kapittelet gjelder gebyrer for kommunens saksbehandling og kontroll/tilsyn med utslipp eller påslipp av oljeholdig avløpsvann fra:
a. bensinstasjoner,
b. vaskehaller for kjøretøy,
c. motorverksteder,
d. bussterminaler,
e. verksteder og klargjøringssentraler for kjøretøy, anleggsmaskiner og skinnegående materiell, og 
f. anlegg for understellsbehandling
som enten har vaskeplass, smørehall, servicehall eller lignende, jf. kapittel 15 i forurensningsforskriften.
Saksbehandlingsgebyr for behandling av søknad om utslipps-/påslippstillatelse
Det skal betales et gebyr for saksbehandling ved 
1. Søknad om tillatelse til utslipp eller påslipp av oljeholdig avløpsvann.
2. Søknad om endring av tillatelse til utslipp eller påslipp av oljeholdig avløpsvann.
Gebyret belastes tiltakshaver.
Årsgebyr for kontroll/tilsyn av anlegg med utslipp/påslipp av oljeholdig avløpsvann
Det skal betales et årlig gebyr for kontroll og tilsyn av anlegg ol. som nevnt i § 6-1.
Gebyret beregnes per anlegg. 
Årsgebyret belastes eier av anlegg.

Gebyr for saksbehandling og kontroll med påslipp av fettholdig avløpsvann 
Virkeområde
Kapittelet gjelder gebyrer for kommunens saksbehandling av og kontroll/tilsyn med påslipp av fettholdig avløpsvann fra virksomhet, jf. kapittel 15A i forurensningsforskriften.
Saksbehandlingsgebyr for behandling av søknad om påslippstillatelse
Det skal betales et gebyr for saksbehandling ved:
1. Søknad om tillatelse til påslipp av fettholdig avløpsvann fra virksomhet.
2. Søknad om endring av tillatelse til påslipp av fettholdig avløpsvann fra virksomhet.
Gebyret belastes tiltakshaver.
Årsgebyr for kontroll/tilsyn av fettutskillere
Det skal betales et årlig gebyr for kontroll og tilsyn av fettutskillere.
Gebyret beregnes per fettutskiller. 
Årsgebyret for kontroll og tilsyn belastes eier av fettutskiller.
Gebyr for tilsyn med forbud mot fyring med mineralolje
Virkeområde
Kapittelet gjelder gebyr for kommunens tilsyn etter forskrift om forbud mot bruk av mineralolje til oppvarming av bygninger og fossil gass til byggvarme.
[bookmark: §7-2][bookmark: PARAGRAF_7-2]Engangsgebyr for tilsyn
Det skal betales et engangsgebyr ved tilsyn.
Gebyret belastes eier.
Gebyr for tilsyn med besitter av næringsavfall
Virkeområde
[bookmark: _Hlk216273286]Kapittelet gjelder gebyrer for kommunens tilsyn med besitter av næringsavfall, som ikke i art eller mengde skiller seg vesentlig fra husholdningsavfall, jf. forskrift om kommunens myndighet etter forurensningsloven § 6 bokstav a.
Engangsgebyr for tilsyn
Det skal betales et engangsgebyr ved tilsyn.
Gebyret belastes eier.
Ikrafttreden
Ikrafttreden
Forskriften trer i kraft fra dd.mm.2027. Fra samme tid oppheves kapittel F i forskrift 21. februar 2024 nr. 590 om gebyr for plan, byggesak, oppmåling, seksjonering, utslipp og konsesjonsbehandling, Brønnøy kommune, Nordland.
